છ મહિના પછી ફરી ચેતના ગ્રામીણ મહિલા સાથે રિઝર્વ બેન્ક પહોંચી. પણ ફરીથી અધિકારીઓનો એ જ જવાબ. આખરે મહિલાઓએ અધિકારીઓને કેલ્ક્યુલેટર લઇને બેસવાનું કહ્યું. કોઇ પણ હિસાબ કરાવવાનું કહ્યું. ગ્રામીણ મહિલા અને વિરુદ્ધ બેન્કના અધિકારીઓ વચ્ચે પહેલાં કોણ હિસાબ કરી આપે છે તેની સ્પર્ધા થઇ. આ સ્પર્ધામાં ગ્રામીણ મહિલાઓએ બાજી મારી લીધી. આખરે રિઝર્વ બેન્કે લાઇસન્સ આપવું પડ્યું. વર્ષ ૧૯૯૭માં ગ્રામીણ મહિલાઓ દ્વારા ગ્રામીણ મહિલાઓ માટેની મ્હસવડ બેન્ક શરૂ થઇ. આ બેન્ક વીસ વર્ષથી કાર્યરત છે અને ગ્રામીણ મહિલાઓ સફળતાપૂર્વક તેનું સંચાલન કરી રહી છે.